Gandia inicia el cicle per adherir-se a SICTED 2023
06 febrer 2023

## Gandia inicia el cicle per adherir-se a SICTED 202306 febrer 2023Última actualització: 06 febrer 2023

![](../gestion/img/a959f742a89c6ac735a2e74eda1cbf351c46028241dcb1b3522f0561cddfa1d9.jpg)  
  

El pròxim dia 10 de febrer arrenca el nou cicle de SICTED 2023. Una nova oportunitat, per a les empreses turístiques dels municipis adherits a la destinació SICTED Gandia, (Beniarjó, Benirredrà, Daimús, Guardamar de la Safor, La Font de Carròs, Miramar, Palma, Piles, Potries, Real de Gandia, Ròtova, Simat de la Valldigna, Tavernes de la Valldigna, Vilallonga i Xeresa) per començar a treballar en qualitat turística.

Poden sumar-se a aquest projecte les empreses que tinguen relació amb el turista, estén dins algun dels 36 oficis que engloben el projecte, i estén situats dins la destinació turística SICTED Gandia.

El SICTED és un projecte de millora de la qualitat de les destinacions turístiques promogut per la Secretaria d'Estat de Turisme (SETUR), amb el suport de la Federació Espanyola de Municipis i Províncies (FEMP), que treballa amb Serveis turístics amb l'objectiu últim millorar l'experiència i la satisfacció del turista.

Els compromisos que han de dur a terme les empreses que vulguen obtenir la distinció en aquest segell de qualitat, des d'aquesta data fins al desembre són:  
\- Formacions.  
\- Tres tallers resolutius de dubtes.  
\- Tres assistències tècniques.  
\- Dur a terme tres plans de millora.  
\- Participar en un grup de millora.  
\- Superar l'avaluació.  
Tots aquests compromisos són de compliment obligat per poder distingir-se.

Per sol·licitar l'adhesió a aquest segell de qualitat s'ha de fer al [següent link abans del 9 de febrer de 2023](https://www.calidadendestino.es/Contenidos/AdhesionSistema.aspx).

[Twittear](https://twitter.com/share)